

**vALSTYBINĖ energetikos reguliavimo taryba**

**NUTARIMAS**

**DĖL Uab „varėnos šiluma“ karšto vandens kainų dedamųjų nustatymo**

2025 m. balandžio 22 d. Nr. O3E-528

Vilnius

Vadovaudamasi Lietuvos Respublikos šilumos ūkio įstatymo 32 straipsnio 18 dalimi, Karšto vandens kainų nustatymo metodika, patvirtinta Valstybinės energetikos reguliavimo tarybos 2009 m. liepos 21 d. nutarimu Nr. O3-106 „Dėl Karšto vandens kainų nustatymo metodikos“, įvertinusi UAB „Varėnos šiluma“ 2025 m. sausio 30 d. raštu Nr. SD25-0124 „Dėl karšto vandens kainos dedamųjų projekto pateikimo“ pateiktą karšto vandens kainų dedamųjų nustatymo projektą bei 2025 m. kovo 20 d. el. laišku (reg. Nr. R1-4625) ir 2025 m. kovo 26 d. el. laiškais (reg. Nr. R1-4922 ir reg. Nr. R1-4968) pateiktą papildomą informaciją, atsižvelgdama į Valstybinės energetikos reguliavimo tarybos Duomenų analizės ir vertinimo departamento Kainodaros skyriaus 2025 m. balandžio 8 d. pažymą Nr. O5E-411 „Dėl UAB „Varėnos šiluma“ karšto vandens kainų dedamųjų nustatymo“, Valstybinė energetikos reguliavimo taryba n u t a r i a:

1. Nustatyti UAB „Varėnos šiluma“ karšto vandens kainos (be PVM), išreiškiamos formule 0,41 + Tkv kd, dedamąsias:

1.1. Karšto vandens kainos pastoviąją dedamąją – 0,41 Eur/m3.

1.2. Karšto vandens kainos kintamąją dedamąją – Tkv kd:

1.2.1. karšto vandens kainos kintamosios dedamosios Tkv kd formulę vartotojams daugiabučiuose namuose:

|  |  |
| --- | --- |
| Dedamoji | Formulė |
| Karšto vandens kainos kintamoji dedamoji | Tkv kd = (52,58 × Tš) + (1,03 × Tgv) + (0,022 × Tgv pard) |

1.2.2. karšto vandens kainos kintamosios dedamosios Tkv kd formulę kitiems vartotojams:

|  |  |
| --- | --- |
| Dedamoji | Formulė |
| Karšto vandens kainos kintamoji dedamoji | Tkv kd = (51,00 × Tš) + (1,00 × Tgv) + (0,022 × Tgv pard) |

*čia:*

Tš – pirktos (pagamintos) šilumos kaina (Eur/kWh);

Tgv – geriamojo vandens tiekimo ir nuotekų tvarkymo paslaugų kaina, taikoma abonentams (Eur/m3);

Tgv pard – geriamojo vandens pardavimo kaina abonentams (Eur/apskaitos prietaisui per mėn.).

2. Informuoti, kad šis nutarimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir sąlygomis.

Pirmininkas Renatas Pocius